בשנים האחרונות, על אף פריצת הדרך העצומה שעשתה הרפואה הקונבנציונאלית, הביקוש לתרופות סבתא רק גובר. לא מעט בזכות הכמיהה שלנו לחזור למקורות והרבה בזכות התוצאות המדהימות המספקות שיטות ריפוי טביעות. והן באמת מדהימות – הן מרפאות לא רק את הגוף, ועוד מבלי להעמיס עליו כימיקליים מיותרים ויקרים, אלא גם את הנפש. הרי ידוע שהצלקות הנפשיות נוטות למצוא ביטוי גופני ואם באמת רוצים לרפא את הגוף, מוטב תחילה לרפא את הנפש. ומה יכול להיות נפלא יותר מעיסוי עם כוסות רוח, המטפל גם בגוף וגם בנפש? עדיין לא שמעתם עליו? הנה לכם ההסבר המפורט.
טיפול בכוסות רוח זוהי שיטת טיפול טבעית מסורתית, שהייתה נפוצה בעיקר באירופה עוד במאה ה- 16 וברפואה הסינית המיישמת אותה עד היום. אך גם ביהדות יש לא מעט אזכורים, כמו למשל בפרקי משה המוזכרים על ידי הרמב"מ – "קרני מציצה". טיפול בכוסות רוח מבוסס על עיקרון של שימוש בכוסות רוח מזכוכית (בדרך כלל) המוצמדות אל האזורים הספציפיים בגוף על מנת ליצור תת לחץ. הצמדתן של הכוסות נעשית באמצעות אש או משאבה, השואפת את החמצן מתוך הכוס ויוצרת ואקום. למעשה, כשהכוס מונחת על גבי העור של המטופל, היא שואבת את העור והרקמות הנמצאות בחלל הכוס. נימי הדם הקטנים מתפוצצים, מה שמאפשר זרימה טובה יותר של הדם.
כוסות רוח מוצאות היום שימוש לא רק ברפואה הסינית למטרות ריפוי של מחלות שונות, אלא גם בשירות הטיפולים הקוסמטיים. מטרתן להילחם בצלוליטיס ולהעניק מראה צעיר יותר לעור על ידי הפיכתו לרענן יותר, מתוח יותר וחלק הרבה יותר. ואת המשימה הזו הן צולחות במצוינות מופלאה וזו הסיבה שעיסוי בכוסות רוח הוא הדבר החם ביותר בקרב כל כוכבות הוליווד שמאסו מסכיני המנתחים. גם כאן בארץ טיפול זה הפך ללהיט החם ביותר בענף הטיפולים הקוסמטיים וגם כאן הוא מסייע לנשים להרגיש נפלא ולהיראות צעירות יותר מבלי לבצע ניתוחים פלסטיים מסוכנים.